Държавен вестник, бр. 9, 2026 г., стр. 181

БРОЙ  9	
Д Ъ Р Ж А В Е Н  В Е С Т Н И К 	
СТР.  181  
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение. 
За придобиване на трета степен на професионална квалификация по професията 
„Екскурзовод“ от Списъка на професиите за професионално образование и обучение, утвърден 
от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
● 
за ученици – завършено основно образование; 
● 
за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински 
документ, доказващ, че професията, по която желае да се обучава, не му е противопоказна. 
 
2. Описание на професията 
Професията „Екскурзовод“ с трета степен на професионална квалификация е свързана 
със съпровождане на туристически групи и успешното реализиране на туристически програми 
и 
запознаването 
на 
туристите 
с 
природно-географските 
особености, 
обществено-
икономическото развитие и културното наследство на страната. Екскурзоводите могат да бъдат 
класифицирани според обхвата и мястото на дейност, специализацията и вида туризъм или 
състава на групата. 
Професията обхваща дейности по време на реализирането на туристически програми, 
предоставени от туроператор или в рамките на самостоятелна практика, с цел осигуряване на 
качествено преживяване и предаване на актуална информация за дестинацията.  
Екскурзоводът подготвя екскурзоводски беседи на базата на задълбочени знания по 
историята и географията на страната, духовна култура, природно и културно наследство, 
културни и природни обекти на дестинациите и ги представя на терен и/или в обект, като 
поддържа вниманието на групата и спазва определеното време и адаптира представянето спрямо 
характеристиките на туристите. 
Екскурзоводът комуникира с туристи, колеги, ръководители на туристически обекти и 
съдейства при оформяне на документи, свързани с изпълнението на туристическата беседа. При 
осъществяване на дейността си той използва различни методи за комуникация, като прилага 
подходи за ефективно взаимодействие и разрешаване на ситуации при необходимост. Работи 
със смарт устройства, специализиран софтуер, мултимедийни системи, карти, пътеводители и 
други помощни материали.  
В своята работа екскурзоводът се съобразява с националната принадлежност, религията, 
възрастта и интересите на туристите в групата – умее да разпознава потенциални затруднения в 
груповата динамика и да реагира адекватно в рамките на своите компетенции. Той съдейства за 
спазването на маршрута и програмата, коректното представяне на информацията и създаване на 
положително преживяване за туристите.  
Екскурзоводът информира туристите за възможни допълнителни мероприятия 
(културни, спортни, развлекателни), включени в програмата или предложени от туроператора, 
като съдейства относно спазване на правилата за безопасност и преодоляването на възникнали 
проблеми при обслужването им.  
Важни личностни качества, които трябва да притежава екскурзоводът, са отговорност, 
организираност, гъвкавост, отзивчивост, дискретност, търпение, адаптивност, любознателност, 
приветливост, толерантност, умения за работа в екип и работа при продължително натоварване.  
Желателна е висока степен на емоционална интелигентност и способност за справяне със